open-index/open-wikipedia-markdown huggingface dataset:
Marco Silva

**Marco Silva** (s. 12. heinäkuuta 1977) on portugalilainen jalkapallovalmentaja ja entinen puolustaja. Heinäkuusta 2021 lähtien hän on toiminut englantilaisseura Fulhamin päävalmentajana.

## Ura pelaajana

Silva hankki jalkapallo-oppinsa CF Os Belenensesin joukkueessa, mutta pelasi seuran edustusmiehistössä vain ottelun. Hän siirtyi vuonna 1997 Atlético Clube de Portugaliin, josta edelleen CD Trofenseen. Silvan läpimurto Portugalin kentillä jäi tekemättä ja hän pelasi lähinnä maan alasarjoissa. Vuonna 2005 hän siirtyi GD Estoril Praiaan, jota edusti uransa viimeiset kuusi vuotta pelaten seuran paidassa 109 ottelua. Silva lopetti uransa vuonna 2011.

## Ura valmentajana

Kesäkuussa 2011 Silva jatkoi uraansa Estoril Praian urheilutoimenjohtajana. Syyskuussa 2011 hän nousi seuran päävalmentajaksi. Hänen johdollaan seura hävisi vain kolme pelaamistaan 24 ottelusta ja nousi Segunda Ligan mestarina Primeira Ligaan kauden 2011/12 päätteeksi. Seuraavalla kaudella Silva luotsasi Estorilin liigassa viidenneksi, mikä oli seuran historian toiseksi paras sijoitus. Kaudella 2013/14 seura sijoittui vielä pykälää korkeammalle, eli neljänneksi. Kauden jälkeen menestysvalmentaja Silva jätti Estorilin. Debyyttikaudellaan Silva johdatti Sportingin Portugalin cupin mestariksi. Pokaali oli suurseuran ensimmäinen kuuteen vuoteen. Vain muutama päivä cup-voiton jälkeen Silva sai potkut. 

Heinäkuussa 2015 Silva teki kaksivuotisen sopimuksen Olympiakosin kanssa. Suurseura jatkoi Silvan johdolla dominointiaan Kreikan kentillä ja pelasi ennätykselliset 17 perättäistä voitokasta ottelua. Joukkue varmisti 43. Kreikan mestaruuden kuusi kierrosta ennen kauden loppua. Silva luotsasi Hullin voittoon debyyttiottelussaan AFC Bournemouthia vastaan ja kevätkausi oli hänen alaisuudessaan syyskautta vahvempi. Kuusi voittoa Valioliigassa oli kuitenkin lopulta liian vähän ja Hull City putosi liigasta kuuden pisteen erolla Watfordiin. Silva ilmoitti kauden päätteeksi jättävänsä Hullin. Pari päivää myöhemmin Silva teki kaksivuotisen sopimuksen juuri liigassa säilyneen Watfordin kanssa.

Watfordin kausi lähti Silvan alaisuudessa vahvasti liikkeelle ja joukkue hävisi vain kolme kauden 10 ensimmäisestä Valioliiga-ottelusta. Watford voitti muun muassa Arsenalin ja pelasi tasan Liverpoolin kanssa. Hyvät esitykset saivat Evertonin kiinnostumaan portugalilaisvalmentajasta, mutta tämä ei jättänyt Watfordia. Neuvottelujen jälkeen Watford kuitenkin vajosi tappioputkeen, mikä pudotti seuran kauas europelitaistelusta. Lopulta seurajohto päätyi erottamaan Silvan 21. tammikuuta 2018. Seurajohto syytti potkuista Evertonin kiinnostusta Silvan palkkaamiseen ja sen mukanaan tuomaa epävarmuutta joukkueen pelaamiseen. 

Toukokuussa 2018 Silva allekirjoitti sopimuksen Evertonin kanssa. Hän sai potkut joulukuussa 2019 Evertonin hävittyä kahdeksan ottelua 11 viimeisimmästä liigaottelustaan.

Heinäkuussa 2021 Silvasta tuli Englannin Mestaruussarjaan pudonneen Fulhamin päävalmentaja.

## Meriitit

* Kreikan mestaruus: 2016
* Portugalin cup: 2015
* Segunda Liga: 2012

## Lähteet
Manija velitšija

**Manija velitšija** (Мания величия) on venäläisen heavy metal -yhtye Arijan ensimmäinen albumialbumi, joka julkaistiin vuonna 1985.

## Kappaleet
# 
# 
# 
# 
#  (instrumentaali)
# 
# 
# 

## Muusikot
* Valeri Kipelov – laulu
* Vladimir Holstinin – soolokitara
* Aleksandr Lvov – rummut
* Alik Granovskii – soolokitara
* Kirill Pokrovskii – koskettimet

## Lähteet
Solovjov D-30

**Solovjov D-30** on neuvostoliittolaisen Solovjovin 1970-luvulla kehittämä matalan ohivirtaussuhteen suihkumoottori. Sen jälkipolttimella varustettu versio on Mikojan MiG-31 -hävittäjän voimanlähde, ja sen siviiliversioita puolestaan käyttävät muiden muassa Tupolev Tu-134 ja Tu-154M sekä Iljušin Il-62M, Il-76MD ja Il-76TD.

## Tekniset tiedot (D-30K)
Lähde: 

;Yleiset ominaisuudet
* **Tyyppi:** kaksiakselinen puhallinturbiini
* **Pituus:** 4,61&nbsp;m
* **Puhaltimen halkaisija:** 1,455&nbsp;m
* **Kuivapaino:** 2&nbsp;150&nbsp;kg

;Rakenne
* **Ahdin:** kolmivaiheinen puhallin/matalapaineahdin, 11-vaiheinen korkeapaineahdin
* **Polttokammio:** 12-kammioinen
* **Turbiini:** kaksivaiheinen korkeapaineturbiini, nelivaiheinen matalapaineturbiini

;Suoritusarvot 
* **[[Työntövoima]]:** 112,8&nbsp;kN (maksimi, merenpinnan tasolla), 27,0&nbsp;kN (matkalento, 0,8 Mach, 11&nbsp;000&nbsp;m)
* **Puhaltimen painesuhde:** 2:1
* **Kokonaispainesuhde:** 20:1
* **[[Ohivirtaussuhde]]:** 2,3:1
* **Ilman virtaus:** 272&nbsp;kg/s (merenpinnan tasolla)
* **Polttoaineen kulutus:** 19&nbsp;mg/Ns (matkalento)

## Lähteet
Alta Valle Intelvi

**Alta Valle Intelvi** on kunta Pohjois-Italiassa Comon maakunnassa Lombardian alueella. Se sijaitsee Sveitsin rajalla Luganojärven läheisyydessä.

Kunta perustettiin 1. tammikuuta 2017, kun kolme kuntaa, Lanzo d'Intelvi, Pellio Intelvi ja Ramponio Verna, yhdistyivät uudeksi Alta Valle Intelvin kunnaksi. 

## Lähteet

## Aiheesta muualla
San Fermo della Battaglia

**San Fermo della Battaglia** on kunta Pohjois-Italiassa Comon maakunnassa Lombardian alueella.

Cavallascan kunta liittyi 1.1.2017 San Fermo della Battaglian kuntaan.

## Lähteet

## Aiheesta muualla
Luettelo Suomen junatyypeistä

Tämä on **luettelo Suomen junatyypeistä**.

## Kaukoliikenne
* Henkilöjuna (H)
* Lähiliikenteen henkilöjuna (HL)
* Henkilöjuna dieselmoottorijunakalustolla (HDM)
* Henkilöjuna sähkömoottorijunakalustolla (HSM)
* InterCity-kalustolla ajettava juna (IC)
* Museojunat (MUS)
* Kaukoliikenteen tyhjävaunujuna (MV)
* Pikajuna (P)
* Yöjuna (PYO)
* Pendolino-juna (S)
* Henkilöliikenteen tyhjävaunujuna (V)

## Venäjän liikenne
* Allegro-juna (AE)
* Venäjän rajan ylittävä juna suomalaisella vaunustolla (PVS)
* Venäjän rajan ylittävä juna venäläisellä vaunustolla (PVV)

## Lähiliikenne
* Lähijunaliikenne moottorijunakalustolla (HL)
* Veturivetoinen lähiliikennejuna (HLV)
* Lähiliikenteen tyhjävaunujuna (HV)

## Tavaraliikenne
* Vaihtotyönä liikkuva tavaravaunuista koostuva yksikkö (PAI)
* Vaihtotyönä liikkuva valtion rajan ylittävä yksikkö (PAR)
* Valtion rajan ylittävä tavarajunaliikenne (RJ)
* Tavarajuna (T, TA, TK, TL, TR, TV)

## Muu liikenne
* Väyläviraston tilaamat koeajojunat (LIV)
* Vaihtotyönä liikkuva museojuna (MUV)
* Vaihtotyönä liikkuva matkustajavaunuista koostuva yksikkö (SAA)
* Työkoneet (TYO)
* Vaihtotyönä liikkuva lähijunayksikkö Helsingin aseman ja Ilmalan ratapihan välillä (W)
* Pelkästään vetureista koostuva juna (VET)
* Pelkästään vetureista koostuva vaihtotyöyksikkö (VEV)

## Lähteet
Helena Syrjälä-Eskola

**Helena Syrjälä-Eskola** (4. lokakuuta 1883 Heinolan mlk – 24. tammikuuta 1966 Helsinki) oli suomalainen poliitikko. Hän oli Edistyspuolueen kansanedustaja vuosina 1936–1939 ja 1940–1945.

Syrjälä-Eskola oli koulutukseltaan filosofian maisteri (arvosanat fysiikasta, maantieteestä, kemiasta ja matematiikasta) 1914. Hän suoritti kasvatusopin tutkinnon 1914 ja pätevyyden kansakoulunopettajaksi 1915. Hän työskenteli matematiikan ja fysiikan opettajana Lahden yhteiskoulussa 1907 ja Riihimäen yhteiskoulussa 1912–1913, sitten kansakoulunopettajana Heinolan maalaiskunnassa 1914–1916 sekä Heinolan seminaarin matematiikan, fysiikan ja kemian vt. lehtorina 1919–1920 ja lehtorina 1920–1949. Heinolan vt. kansakouluntarkastaja hän oli 1923–1927.
Syrjälä-Eskola oli presidentin valitsijamies 1937, 1940, 1943. Hän oli Heinolan kaupunginvaltuustossa Kansallisen Edistyspuolueen jäsenenä 1924–1936 ja 1946–1954 ja Heinolan valtuuston ensimmäinen naispuheenjohtaja 1935–1936.

Syrjälä-Eskolan vanhemmat olivat maanviljelijä Kaarle Johan Syrjälä ja Vilhelmiina Tornio. Hänen kaksi veljeään kuolivat sisällissodassa valkoisten puolella. Hänen puolisonsa oli professori Pentti Eskola vuodesta 1962.

## Lähteet
Päivi Laajala

**Päivi Laajala** (s. 21. toukokuuta 1961 Haapajärvi) on suomalainen virkamies. Hän oli Oulun kaupunginjohtaja 1. huhtikuuta 2017 – 31. maaliskuuta 2023. Sitä ennen Laajala oli valtiovarainministeriön kunta- ja aluehallinto-osaston ylijohtaja.

Laajala on aiemmin ollut Oulun kaupungin apulaiskaupunginjohtaja ja sitä ennen eri kunnissa kaupungin- ja kunnanjohtajana, 2005–2008 Laajala toimi Oulun kaupungin apulaiskaupunginjohtajana. Tätä ennen hän on työskennellyt muun muassa Kannuksen kaupunginjohtajana, Pielaveden kunnanjohtajana ja Kauhajoen sosiaali- ja terveysjohtajana. Hän on ollut valtiovarainministeriössä vuodesta 2008 kuntaosaston, sittemmin kunta- ja aluehallinto-osaston osastopäällikkö, ja sinä aikana hän on ollut mukana sosiaali- ja terveydenhuollon uudistukseen liittyvissä tehtävissä.

8. toukokuuta 2023 Laajala aloitti konsulttitalo Milttonin vaikuttajaviestinnän johtavana asiantuntijana.

Lokakuussa 2024 Laajalaa vastaan nostettiin syytteet virka-aseman väärinkäytöstä liittyen Oulun kaupungin yhdyskuntajohtaja Matinheikin syytteisiin törkeään virka-aseman väärinkäyttöön sekä törkeään petokseen. Syyttäjän mukaan Laajala on tiennyt epäillyistä rikoksista, mutta ei ole tehnyt rikosilmoitusta. 

Laajala on koulutukseltaan hallintotieteiden maisteri ja sosionomi.

## Lähteet
Muova

**Länsi-Suomen muotoilukeskus Muova** on Vaasan ammattikorkeakoulun (VAMK) yhteydessä toimiva teolliseen muotoiluun erikoistunut yksikkö. Se on perustettu vuonna 1988 Taideteollisen korkeakoulun erillislaitokseksi. Vuonna 2014 Muovan hallinnointi siirtyi Aalto-yliopistolta Vaasan ammattikorkeakoululle. Muova määrittelee itsensä omilla verkkosivuillaan ”VAMKin, Aalto-yliopiston ja Vaasan yliopiston yhteiseksi tutkimus- ja kehittämisalustaksi.” 

Muova tarjoaa muotoilu-, tutkimus- ja koulutuspalveluita ja on markkinalähtöisen muotoilun asiantuntija. Muovan asiakkaita ovat sekä yritykset että julkiset organisaatiot.

Muovan ensimmäisenä johtajana 1988–1994 toimi Taideteollisen korkeakoulun teollisen huonekalusuunnittelun professori Kari Asikainen. Vuodesta 2008 Muovaa on johtanut Annika Hissa. Kymmenen työntekijän henkilöstöön kuuluu muotoilun, markkinoinnin ja viestinnän asiantuntijoita. Muovan toimipiste sijaitsee Palosaaren yrityskeskuksessa, Wolffintie 36 F.

## Lähteet
Senni Moilanen

**Senni Moilanen** (s. 1987) on suomalainen kansalaisaktivisti. Hän on Tahdon2013-kansalaisaloitekampanjan puheenjohtaja ja tuottanut muun muassa Helsinki Pride -tapahtumaa ja toiminut sen hallituksen puheenjohtajana 2023–2025. Moilanen ilmoitti eroavansa kesken puheenjohtajakauden, kun Helsingin Sanomat julkaisi jutun, jossa osa entisistä ja nykyisistä Helsinki Pride työntekijöistä, hallitusjäsenistä ja sidosryhmistä syytti Moilasta epäasiallisesta vallankäytöstä. Juttu oli jatkoa Ylen kesällä 2025 julkaisemalla jutulle, jossa Helsinki Priden työntekijät nostivat julkisuuteen työyhteisössä kokemiaan ongelmia.

Moilanen on saanut Vuoden kellokas -palkinnon 2014.

## Lähteet
Korean demokraattisen kansantasavallan ilmavoimat

**Korean demokraattisen kansantasavallan ilmavoimat** (hangul: 조선인민군 공군, hanja: 朝鮮人民軍 空軍) on Pohjois-Korean ilmatilan puolustuksesta vastaava Korean demokraattisen kansantasavallan armeijan puolustushaara. Sen vahvuuteen kuuluu noin 110&nbsp;000 henkeä ja yli 1&nbsp;000 lentokonetta. Maailman ilmavoimista sillä on viidenneksi suurin hävittäjälaivasto.

20. elokuuta 1947 perustettu ilmavoimat osallistui Korean sotaan ja on lisäksi lähettänyt koneitaan ja lentäjiään avustamaan liittolaisiaan Vietnamin sodassa, Kuuden päivän sodassa sekä Jom kippur -sodassa.

## Kalusto

## Lähteet
BMW 1-sarja (E87)

**BMW E87** on BMW 1-sarjan ensimmäisen sukupolven malli, jota valmistettiin vuosina 2004–2013. Se korvasi mallistossa 3-sarjan (E46) hatchback-korisen Compact-mallin. E87:n korvasi F20, jonka coupé- ja cabriolet-korimallit tunnetaan 2-sarjana (F22).

## BMW 1-sarja (E87) 2004–2013

BMW E87 esiteltiin kesällä 2004 BMW-malliston edullisimmaksi malliksi. Noin 60 prosenttia auton osista on yhteisiä 3-sarjan (E90) kanssa. Samalle pohjalevylle perustuu myös crossover-malli X1 (E84). Ensimmäisenä esitelty korimalli oli viisiovinen hatchback. Sen rinnalle tuli kesällä 2007 kolmiovinen, ja saman vuoden syksyllä Frankfurtin autonäyttelyssä esiteltiin 1-sarjan kaksiovinen coupé. Viimeisenä esiteltiin kangaskattoinen avomalli.

Vuoden 2004 Euro NCAP -kolaritestistä BMW E87 sai tulokseksi täydet viisi tähteä.

Vuonna 2007 1-sarja sai muun muassa uudet puskurit sekä muita pienempiä ulkonäöllisiä uudistuksia. Myös moottoreita kehitettiin polttoainetaloudellisemmiksi.

Mallistoa alettiin korvata vähitellen uudella F20-mallilla. Viisiovisen hatchbackin valmistus päättyi vuonna 2011, kolmiovisen 2012 ja coupén sekä cabrioletin kesällä 2013.


Tiedosto:BMW 118i (E81) Facelift front 20100814.jpg|Facelift-mallin kolmiovinen BMW 118i.
Tiedosto:BMW 1-Series coupe -- 12-15-2011.jpg|BMW 1-sarjan Coupé-malli.
Tiedosto:2008-2010 BMW 120i (E88) convertible (2011-11-08) 01.jpg|Avomallinen BMW 120i.
Tiedosto:BMW 120d (E87) – Frontansicht, 15. April 2012, Mettmann.jpg|Facelift-mallin viisiovinen BMW 120d.


## BMW 1M

Urheilumalli BMW 1M Coupé julkistettiin vuoden 2010 lopulla. Autossa oli moottorina kaksoisturboahdettu 3,0-litrainen rivikuutonen, jonka teho on 250 kilowattia (340 hevosvoimaa). Valmistajan nimikäytännöstä poiketen mallinimessä M-kirjain tulee vasta numeron jälkeen, sillä näin haluttiin välttää sekaannus aiempaan BMW M1 -malliin. 

## Lähteet

## Aiheesta muualla
Nikolai Krjukoff

**Nikolai Krjukoff** (14. huhtikuuta 1932 Käkisalmi – 8. syyskuuta 2020 Ypäjä) oli suomalainen koripalloilija. Pelaajana SM-hopeaa saavuttanut Krjukoff oli Loimaan Korikonkarien perustajajäsen ja lajivaikuttaja.

## Elämä ja urheilu-ura
Käkisalmessa syntynyt Krjukoff aloitti koripallon pelaamisen Torpan Pojissa ja pelasi myös vesipalloa Vetehisten SM-sarjamiehistössä. Hän kuului ToPon miesten SM-sarjajoukkueen kokoonpanoon vuosina 1956–1959 ja teki pisteitä kausilla 1956 ja 1957. Vuosina 1957 ja 1959 ToPo ja Krjukoff ylsivät SM-hopealle ja vuonna 1956 Suurkisojen hopealle.

Krjukoff muutti sittemmin Ypäjälle ja työskenteli kansakoulunopettajana. Hän pelasi seudulla aluksi suomensarjaa Forssan Palloseurassa ja oli vuonna 1964 perustetun Loimaan Korikonkarien perustajajäsen ja seuran ensimmäinen puheenjohtaja. Krjukoff toimi LoKoKo:ssa useissa tehtävissä, muun muassa valmentajana. Suomen Koripalloliitossa Krjukoff toimi vuosina 1985–1987 nuorisojaoksessa ja koulutusvaliokunnassa. 1980-luvulla hän toimi Koripalloliitossa liittovaltuutettuna ja vuonna 1988 liittovaltuuston varapuheenjohtajana. Krjukoffin kuolemasta 88-vuotiaana uutisoitiin 9. syyskuuta 2020.
__NOTOC__
## Lähteet
* 
* Nikolai Krjukoff. Suomen Koripalloliitto

### Viitteet
Keskisenjärvi

**Keskisenjärvi**  on Pirkanmaalla Pirkkalan Keskisenkulmalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Keskisenjärvi on osa Sikojoen valuma-aluetta.

## Maantietoa
Järvi on 300 metriä pitkä, 200 metriä leveä ja sen pinta-ala on 4,6 hehtaaria. Se sijaitsee maastossa olevssa kahden mäen välisessä notkossa, jota kutsutaan Putkistoksi. Järveen laskee etelärantaan suo-oja, joka tuo myös Pulkajärven vedet 14 metriä ylempää. Järven laskuoja lähtee järven länsipäästä ja laskee Koivistonjärveen 1,8 kilometrin päässä. Järvien korkeusero on 15 metriä. Järven rantaviivan pituus on 850 metriä. Luoteisrannat reunustavat pellonreunaa,  etelä- ja länsirannat soistunutta metsää. Järven lähellä on kaksi maatilaa. Rantaan on rakennettu kaksi vapaa-ajan asuntoa, joille johtaa tiet Pirkkalan Huovin ja Toivion väliseltä tieltä.

## Vedenlaatu
Järven vedenlaatua on tutkittu vuosina 1977, 1991, 1993, 1996, 2005, 2010 ja 2015. Vedenväri on hieman ruskeaa johtuen humuksesta. Vesi on kuitenkin melko kirkasta. Veden sähkönjohtavuus on suurempi, kuin yläpuolisella Pulkajärvellä. Tämä voi johtua läheisen kaatopaikan suotovesistä. Järven veden happamuustaso on normaali ja sen puskurikyky happamoitumista vastaan on hyvä. Järvi on matala, mutta se lämpötilakerrostuu kesäisin lievästi. Mataluudesta huolimatta pohjan lähellä olevassa alusvedessä hapen kulutus on nopeaa ja keskellä kesää saattaa pohjan lähellä olla jopa hapetonta vettä. Talvella tilanne kärjistyy jääkannen takia. Uutta happea ei pääse liukenemaan veteen, jolloin happi kuluu loppuun. Talvella 2010 järven vesi oli hapetonta kolmea metriä syvemmissä kohdissa. Päällysvedessäkin hapen kylläisyysaste oli laskenut 12 prosenttiin. Talvella 2015 päällysveden hapen kylläisyysaste oli 26&nbsp;%. Muuten vesi oli vähähappista tai hapetonta. Tämä asetti kalakannan vaaratilanteeseen. Yleensä Keskisenjärvi on karulla tai lieveästi rehevöityneellä tasolla. Poikkeuksen muodosti kesä 2010, jolloin havaittiin voimakas leväkukinta, joka ilmaisi korkeaa rehevyystasoa. Järven hygieninen tila on pääosin hyvä. Järvi soveltuu virkistysjäyttöön tyydyttävästi.

## Historiaa
Vuonna 1855 julkaistussa Kalmbergin kartastossa järven nimi kirjoitettiin pelkästään ”Keskinenjärvi”, joka on samassa kartassa samanniminen kuin lounaassa oleva ”Keskinenjärvi”. Järvi on kartassa autio.

Vuoden 1953 peruskartassa järven nimi kirjoitettiin ”Keskinen järvi”. Järven luoteispuolella oli peltoja enemmän kuin nykyään, mutta muissa ilmansuunnissa oli vain metsää. Vuoden 1975 kartassa Keskisenkulmalla kulki Toivion ja Naistenmatkan yhdistävä metsäinen tie. Samalla järven rantaan ilmaantuvat uudet talot. Tien varteen ilmaantuu ennen vuotta 1975 kaatopaikka.

## Lähteet
Uwe Mundlos

**Uwe Mundlos** (11. elokuuta 1973 Jena – 4. marraskuuta 2011 Eisenach) oli saksalainen uusnatsi ja epäilty sarjamurhaaja.

Hän muodosti Uwe Böhnhardtin ja Beate Zschäpen kanssa  terrori-organisaation Nationalsozialistischer Untergrund (NSU). Häntä epäillään osasyylliseksi kymmenien ihmisten murhiin, kahteen pommi-iskun ja 15 pahoinpitelyyn ja ryöstöön.  Epäonnistuneen pankkiryöstön jälkeen Mundlos teki itsemurhan jouduttuaan poliisin piirittämäksi.

## Lähteet
Anna Dyvik

**Anna Dyvik** (s. 31. joulukuuta 1994) on ruotsalainen maastohiihtäjä, joka edustaa IFK Mora SK -seuraa.

Val di Fiemmen nuorten MM-kilpailuissa 2014 Dyvik saavutti pronssia 10 kilometrin yhdistelmäkilpailussa ja voitti kultaa viestihiihdossa. Pyeongchangin olympialaisissa 2018 hän sijoittui perinteisen hiihtotavan sprintissä 12:nneksi. Pekingin olympialaisissa 2022 Dyvik oli vapaan hiihtotavan sprintissä seitsemästoista.

Maastohiihdon maailmancupissa hän kilpaili ensimmäisen kerran helmikuussa 2016 Tukholman 10 kilometrin perinteisen hiihtotavan sprintissä, jossa hän sijoittui 51:nneksi. Ensimmäiset maailmancupin pisteensä hän saavutti joulukuussa 2016 La Clusazssa, jossa hän oli 10 kilometrin vapaan hiihtotavan kisassa 14. Parhaimmillaan hän on sijoittunut maailmancupissa viidenneksi Dresdenin vapaan ja Planican perinteisen hiihtotavan sprinteissä tammikuussa 2018. 

Skandinavia Cupissa hän on voittanut perinteisen hiihtotavan sprintin Lillehammerissa joulukuussa 2016, vapaan hiihtotavan sprintin Madonassa maaliskuussa 2017 ja 10 kilometriä perinteisellä Nesissä tammikuussa 2019.

## Lähteet

## Aiheesta muualla
Uwe Böhnhardt

**Uwe Böhnhardt**  (1. syyskuuta 1977 Jena – 4. marraskuuta 2011 Eisenach) oli saksalainen uusnatsi, terroristi ja epäilty sarjamurhaaja. Hän kuului Uwe Mundlosin ja Beate Zschäpen kanssa terrori-organisaatioon Nationalsozialistischen Untergrund (NSU), joka 2000–2010 välisenä aikana murhasi kymmenen ihmistä. Mundlos ampui Böhnhardtin vuonna 2011 ja teki sen jälkeen itsemurhan.

## Lähteet
2-pentanoli

**2-pentanolin** kemiallinen kaava on C5H12O ja rakennekaava CH3(CH2)2CHOHCH3. Siitä käytetään myös nimityksiä *metyylipropyylikarbinoli* ja *1-metyyli-1-butanoli*.

2-pentanoli kuuluu sekundaaristen alkoholien aineryhmään, sillä alkoholin OH-ryhmää kantava hiiliatomi on liittyneenä kahteen hiiliatomiin. 2-pentanoli reagoi kiivaasti hapettimien kanssa.

2-pentanoli on normaaliolosuhteissa väritön neste, jolla on tunnusomainen haju. Sen moolimassa on 88,2&nbsp;g/mol, sulamispiste &minus;50&nbsp;°C, kiehumispiste 119&nbsp;°C, tiheys 0,809&nbsp;g/cm3, leimahduspiste 33&nbsp;°C sekä itsesyttymislämpötila 330&nbsp;°C ja raseemisen seoksen CAS-numero 6032-29-7.

Yhdistettä esiintyy myös kukkien tuoksuissa ja semiokemikaalina eliöiden viestinnässä.

2-pentanolilla on kaksi enantiomeeria (R)-(–)-2-pentanoli CAS 31087-44-2 ja (S)-(+)-2-pentanoli CAS 26184-62-3.

2-pentanoli on pentanolin (C5H11OH) isomeerinen muoto.

## Katso myös
*1-pentanoli
*3-pentanoli
*2-metyyli-1-butanoli
*3-metyyli-1-butanoli
*2-metyyli-2-butanoli
*3-metyyli-2-butanoli
*2,2-dimetyyli-1-propanoli

## Aiheesta muualla
*
*PubChem: 2-Pentanol 
*Human Metabolome Database (HMDB): 2-Pentanol 
*ChemBlink: 2-Pentanol 
*ChemBlink: (R)-(-)-2-Pentanol 
*ChemBlink: (S)-(+)-2-Pentanol 
*Dr. Duke's Phytochemical and Ethnobotanical Databases: 2-Pentanol 
*Pherobase: Floral Compound – pentan-2-ol 
*Pherobase: Semiochemical – pentan-2-ol
Adam Ivendorff

**Adam Ivendorff** (1814 – 29. toukokuuta 1897) oli suomalainen Vesilahdessa asunut kirkonvartija, suntio ja kiertokoulun opettaja. Opettajana toimiessaan Ivendorff alkoi vuodesta 1846 alkaen pitää päiväkirjaa, johon hän merkitsi omia tekemisiään, seurakunnan ja paikkakunnan tapahtumia sekä valtakunnan uutisia. Ivendorff kuvasi päiväkirjassaan myös suurten nälkävuosien tapahtumia Vesilahdella 1866–1868. Viimeiset päiväkirjamerkintänsä hän teki keväällä 1897 muutamia viikkoja ennen kuolemaansa. Ivendorffin yli 300 käsin kirjoitetun liuskan mittainen päiväkirja on julkaistu kirjana 2006.

Ivendorffia aikaisemmin Vesilahden kirkonvartijana toiminut Tuomas Tallgrén (1768–1838) piti myös päiväkirjaa vuosina 1795–1837 kirjoittaen merkintänsä vanhan vuosina 1688–1694 käytössä olleen rippikirjan sivujen tyhjiin kohtiin. Päiväkirjaansa Tallgrén merkitsi muun muassa Suomen sodan tapahtumia Vesilahdessa sekä tietoja Vesilahden kirkon rakentamisesta. Tallgrénin päiväkirja on myös julkaistu kirjana (*Aiwan kowa tapaus - Tuomas Tallgrén ja hänen aikakirjansa*, toim. Mikko Kylliäinen ja Ritva Puro. Wesilahti-Seura ja Vesilahden kunta, Vesilahti 1996).

Adam Ivendorff oli naimisissa Anna Kaisa Anttilan kanssa. Heidän poikansa Adam Edvard Ivendorff (1851-1939) toimi apulaispappina viimeksi Toivakassa ja omisti maatilan Pirkkalassa.

## Kirjallisuutta
* *Kirkonvartijan päiväkirja 1846-1897* ; toimittanut Mikko Kylliäinen. Suomalaisen Kirjallisuuden Seuran toimituksia 1080. Helsinki 2006 

## Lähteet
Spoileri (ilmailu)

**Spoileri** on lentokoneen saranoitu ohjainpinta, jota voidaan käyttää siiven tuottaman nostovoiman pienentämiseen. Spoilerit sijaitsevat useimmiten molempien siipien profiilin yläpinnan keskivaiheilla.

Spoilerien toiminta perustuu niiden aiheuttamaan häiriöön siiven yläpuolisessa ilmavirtauksessa, mikä lisää siiven kitkaa ja pienentää nostovoimaa. Spoilereita voidaankin käyttää lentokorkeuden pudottamiseen, jolloin ne avataan koneen molemmilla siipipuoliskoilla. Lentokone voidaan myös saattaa kaartoon toisen siiven spoileria avaamalla. Laskeutumisen yhteydessä spoilereita käytetään useimmiten jarruttamaan konetta niitten tuottamalla ilmanvastuksella, sekä tappamaan siipien tuottama nostovoima renkaiden jarrutusvoiman parantamiseksi.

## Lähteet

## Aiheesta muualla
Spoileri

**Spoileri** voi tarkoittaa seuraavia:
*spoileri, auton osa
*spoileri, lentokoneen ohjainpinta
*spoileri, juonipaljastus.
BMW 1-sarja

**BMW 1-sarja** on BMW:n vuodesta 2004 lähtien valmistama keskikokoluokkaan sijoittuva mallisarja, joka on valmistajansa pienin ja edullisin automalli. Se korvasi aiemman 3-sarjan Compact-mallin. Vuodesta 2013 lähtien 1-sarjan coupé- ja cabriolet-mallit on erotettu omaksi 2-sarjakseen. Vuonna 2017 esitelty sedan on hatchback-mallista poiketen etuvetoinen ja sitä myydään ainoastaan Kiinan markkinoilla. Vuonna 2019 esitelty kolmannen sukupolven 1-sarjalainen muuttui myös etuvetoiseksi.

## BMW 1-sarja (E87) 2004–2013

 

## BMW 1-sarja (F20) 2011–2019

## BMW 1-sarja (F52) 2017–2023

 

## BMW 1-sarja (F40) 2019–2024

 

## BMW 1-sarja (F70) 2024–

 

## Aiheesta muualla
Harri Sjöström

**Harri Sjöström** (s. 29. helmikuuta 1952 Turku, Suomi) on suomalainen saksofonisti, joka on erikoistunut sopraanosaksofoniin. 

## Elämä ja ura

Sjöström opiskeli saksofonia Harry Mannin, Leo Wrightin ja Steve Lacyn oppilaana. Hän opiskeli valokuvausta ja elokuvausta Lone Mountain Collegissa, San Franciscossa (1974–1978).

Opintojensa jälkeen Sjöström muutti Yhdysvalloista Wieniin (Itävalta), jossa hän työskenteli musiikki-improvisaation piireissä. Vuonna 1985 Sjöström muutti Berliiniin, jossa asuu edelleen.

Vuonna 1990, Sjöström tutustui Berliinissä  Cecil Tayloriin ja julkaisi sen jälkeen hänen kanssaan useita levyä. Sjöström perusti yhtyeen Quintet Moderne ja oli mukana perustamassa trion: The Player Is, johon kuuluu muun muassa Teppo Hauta-aho ja Philipp Wachsmann. Vuonna 2012 Sjöström esiintyi muusikkona teatterissa Deutsches Theater,  Dimiter Gotscheffin ohjaamassa teatteriesityksessä ”Shakespeare. Spiele für Mörder, Opfer und Sonstige”

Vuonna 2019 Sjöströmille myönnettiin taiteilijaeläke. 

## Diskografia
*Cecil Taylor Quartet "Qu'a Yuba" Live at Iridium vol 2. Cadence Records CD- CJR 1098. Äänitetty 1998. CADENCE RECORDS. USA
*Cecil Taylor Quartet "QUA" Live at Iridium vol 1. Cadence Records CD - CJR 1092. Äänitetty 1998. (Cecil Taylor, Harri Sjöström, Dominic Duval, Jackson Krall). CADENCE RECORDS.USA
*Cecil Taylor *Almeda (album)|Almeda*, FMP CD 126. (Light Of Corona). FMP RECORDS.
*Cecil Taylor *The Light of Corona*, FMP CD 120. (Cecil Taylor, Chris Matthay, Chris Jonas, Harri Sjöström, Elliot Levin, Jeff Hoyer, Tristan Honsinger, Dominic Duval, Jackson Krall).FMP RECORDS
*Cecil Taylor-Ensemble *Always a Pleasure* FMP-CD 69. Äänitetty 1996. (Cecil Taylor, Longineu Parsons, Harri Sjöström, Charles Gayle, Tristan Honsinger, Sirone, Rashid Bakr). FMP RECORDS.
*Cecil Taylor-Ensemble *Melancholy (album)|Melancholy* FMP- CD 104, Äänitetty 1991. (Cecil Taylor, Tony Oxley, Tobias Netta, Wolfgang Fuchs, Harri Sjöström, Volker Schlott, Evan Parker, Thomas Klemm, Jörg Huke, Thomas Wiedermann, Barry Guy). FMP RECORDS.
**"Sax Syntax" Duo Harri Sjöström/ Etienne Rolin. Julkaisija: EROL RECORDS (Erol 7015), Ranska 1992. EROL RECORDS.
**"Nicht Rot Nicht Grün" PO TORCH Rec (PO Torch 21). Äänitetty 1988/89. (Wolfgang Fuchs, Karri Koivukoski, Harri Sjöström, Paul Lovens).
**Quintet Moderne "The strange and the common place" . Julkaisija: PO TORCH Rec. 1991. ([[Teppo Hauta-aho]], Paul Rutherford, Paul Lovens, Harri Sjöström, Philipp Wachsmann). Singlesided-LP PO TORCH RECORDS.
**Quintet Moderne "Ikkunan Takana" Äänitetty 1987. (Teppo Hauta-aho, Jari Hongisto, Paul Lovens, Harri Sjöström, Philipp Wachsmann) BEAD Records (BEAD 26), Lontoo 1987.  BEAD Records.
*''Quintet Moderne "Wellsprings" Liveäänitys 25. marraskuuta 2001, Prahan linna, Praha, Tšekin tasavalta. Cadence Records CD- CGR 1176. (Harri Sjöström, Philipp Wachsmann, Paul Rutherford, Teppo Hauta-aho, Paul Lovens) CADENCE RECORDS,USA.

## Lähteet

## Aiheesta muualla
* http://suomenkuvalehti.fi/jutut/kulttuuri/musiikki/harri-sjostrom-rakentaa-rauhaa-soittamalla/
* http://www.finnkultur.de/harri-sjoestroem/
Luettelo pikaluistelun olympiamitalisteista

Pikaluistelu on ollut talviolympialaisten kisaohjelmassa ensimmäisistä talviolympialaisista, vuodesta 1924 lähtien. Menestynein maa olympialaisten pikaluistelukilpailuissa on Alankomaat.

## Miehet
### 500 metriä

### 1 000 metriä

### 1 500 metriä

### 5 000 metriä

### 10 000 metriä

### Joukkuetakaa-ajo

### Yhteiskilpailu

## Naiset
### 500 metriä

### 1 000 metriä

### 1 500 metriä

### 3 000 metriä

### 5 000 metriä

### Joukkuetakaa-ajo

## Lähteet
Luettelo rattikelkkailun olympiamitalisteista

Rattikelkkailu on ollut talviolympialaisten kisaohjelmassa vuoden 1924 talviolympialaisista lähtien. Lajin menestyneimmät maat olympialaisissa ovat Saksa, Sveitsi ja Yhdysvallat.

## Neljän miehen kelkat
{päivitettävä}}

|-
|colspan = 4|* 1960 ei olympiaohjelmassa*

## Kahden miehen kelkat

|-
|colspan = 4|* 1960 ei olympiaohjelmassa*

## Kahden naisen kelkat

## Lähteet
Suomen jalkapallomaajoukkue (täsmennyssivu)

**Suomen jalkapallomaajoukkue** voi tarkoittaa seuraavia Suomen Palloliiton maajoukkueita.

* Suomen miesten A-maajoukkue
:* Suomen miesten U21-maajoukkue
:* Suomen poikien U19-maajoukkue
:* Suomen poikien U18-maajoukkue
:* Suomen poikien U17-maajoukkue
:* Suomen poikien U16-maajoukkue
* Suomen naisten A-maajoukkue
:* Suomen naisten U20-maajoukkue
:* Suomen tyttöjen U19-maajoukkue
:* Suomen tyttöjen U18-maajoukkue
:* Suomen tyttöjen U17-maajoukkue
:* Suomen tyttöjen U16-maajoukkue
* Suomen jalkapallon olympiajoukkue
Russalka

**Russalka** on panssarilaiva Rusalkan uppoamisen muistomerkki, joka sijaitsee Suomenlahden rannalla Tallinnan Piritalla, Kadriorgin puiston reunalla. Sen on suunnitellut Amandus Adamson ja se valmistui vuonna 1902. *Russalka* on ensimmäinen virolaisen taiteilijan tekemä monumentti ja sitä pidetään yhtenä Tallinnan kauneimmista muistomerkeistä.

## Lähteet
Telinevoimistelun maailmanmestaruuskilpailut 1954

**Vuoden 1954 [[telinevoimistelun maailmanmestaruuskilpailut]]** käytiin Italian Roomassa 28.–1. heinäkuuta. 

Miesten ja naisten telinevoimistelussa ensimmäisen kerran MM-kisoihin osallistuneet Neuvostoliiton joukkueet olivat erittäin vakuuttavia. Neuvostoliiton miehet ottivat 6-ottelussa peräti seitsemän ensimmäistä sijaa. Suomen miesten joukkue oli uusiutunut sitten Helsingin olympialaisten. Puolet oli uusia suomalaisnimiä näissä kisoissa.

## Osallistujat

[*] Itä- ja Länsi-Saksan yhteinen joukkue.

## Mitalistit
### Miehet

### Naiset

## Miesten tulokset

### Joukkuekilpailu

### Henkilökohtainen 12-ottelu

### Permanto

### Hevonen

### Renkaat

### Hyppy

### Nojapuut

### Rekki

## Naisten tulokset

### Joukkuekilpailu

### 8-ottelu

### Hyppy

### Eritasonojapuut

### Puomi

### Permanto

## Mitalitaulukko

## Lähteet
*Telinevoimistelun miesten MM-mitalistiluettelo 
*Telinevoimistelun naisten MM-mitalistiluettelo
Blackfish

**Blackfish** on vuonna 2013 valmistunut dokumenttielokuva, joka kertoo valaasta nimeltä Tilikum ja muista miekkavalaista, jotka asuivat SeaWorldissa. Elokuvan ohjasi Gabriela Cowperthwaite. Se oli vuoden 2014 BAFTA-ehdokkaana parhaan dokumenttielokuvan sarjassa.

Elokuva kertoo useista tapauksista, joissa miekkavalas on surmannut kouluttajansa. Siinä haastatellaan entisiä SeaWorldin työntekijöitä.

Elokuvan jälkeen SeaWorldin miekkavalasnäytösten suosio väheni. Vuonna 2016 SeaWorld ilmoitti luopuvansa miekkavalasnäytöksistä vaiheittain. Sillä on 29 miekkavalasta, jotka pidetään edelleen tarhattuina. Miekkavalaiden ikä on yhdestä 51 vuoteen, joten jotkut niistä saattavat elää vielä vuosikymmeniä.

## Lähteet

## Aiheesta muualla
* 
* 
*
Takaisin Klondikeen

**Takaisin Klondikeen** (engl. *Back to the Klondike*) on Carl Barksin käsikirjoittama ja piirtämä vuonna 1953 julkaistu sarjakuvatarina, joka sijoittuu Aku Ankka -sarjakuvan maailmaan. Tarinassa nähdään Kultu Kimalluksen ensiesiintyminen.

## Juoni

Roope Ankka alkaa ottaa lääkkeitä muistihäiriönsä parantamiseksi. Lääkkeiden avulla hän muistaa, että Klondiken kultaryntäyksen aikana hän kätki valtaukselleen suuren määrän kultaa. Lisäksi Roope muistaa Kultu Kimallus -nimisen naisen, joka aikanaan ryösti osan hänen kullastaan. Roope pakotti rangaistukseksi Kultun allekirjoittamaan hänelle velkakirjan ja työskentelemään hänen valtauksellaan. Roope matkustaa Akun sekä Tupun, Hupun ja Lupun kanssa Klondikeen valtaukselleen, jonka Kultu on ottanut haltuunsa ja jota hän puolustaa kiihkeästi. Kun Kultu on riisuttu aseista, Roope yrittää periä velkansa häneltä. Roope kuitenkin tuntee sympatiaa Kultua kohtaan ja haastaa hänet kullankaivuukilpailuun, jossa Roope salaa antaa Kultun löytää hänen vanhan kultakätkönsä.

## Julkaisuhistoria
Barks sai *Takaisin Klondikeen* -tarinan valmiiksi syyskuussa 1952, ja se julkaistiin ensimmäistä kertaa *[[Uncle Scrooge]]* -lehden numerossa 2 maaliskuussa 1953. Toimittajat sensuroivat tarinasta viisi sivua, jotka sisälsivät sopimattomina pidetyt Roopen kapakkatappelun, Kultu Kimalluksen sieppauksen ja Roopen tunnustuksen, ettei hän omista valtaustaan virallisesti. Sensuurin vuoksi tarinan lopullinen sivumäärä oli vain 27 alkuperäisen 32:n sijasta. Myöhemmissä painoksissa sensuroidut sivut on kuitenkin yleensä liitetty takaisin tarinaan. Suomessa *Takaisin Klondikeen* julkaistiin ensimmäistä kertaa *[[Aku Ankka (lehti)|Aku Ankka]]* -lehden numeroissa 1–3/1981 Markku Kivekkään suomennoksena.

## Sovitukset

Vuonna 1987 *[[Ankronikka]]*-televisiosarjassa nähtiin Barksin tarinaan perustuva jakso nimeltä *Back to the Klondike*. Lisäksi *Takaisin Klondikeen* loi perustan Don Rosan sarjakuvakokoelman *[[Roope Ankan elämä ja teot]]* tarinoille *Klondiken keisari*, *White Agony Creekin vanki*, *Yukonin sydämet* ja *Lumikenttien kimallus*, jotka kertovat Roopen elämästä Klondiken kultaryntäyksen aikaan.

## Lähteet
Jakob Immenius

**Jakob Immenius** (15. heinäkuuta 1686 Turku – keväällä 1746 Vahto) oli suomalainen pitäjänapulainen ja päiväkirjan pitäjä.

Immenius kävi Turun katedraalikoulua ja pääsi ylioppilaaksi Turussa 1713. Hänet vihki papiksi Turussa maaliskuussa 1720 tuomiorovasti ja Turun väliaikaisen tuomiokapitulin esimies Jacobus Johannis Ritz (1656–1739) yhdessä 23 muun papiksi vihityn kanssa.

Immenius oli Turun suomalaisen seurakunnan kanttorikoululaisena 1710–1713. Hän sai saarnaluvan isonvihan aikana vuonna 1714 Turun suomalaisen seurakunnan kirkkoherralta, professori Johannes Bernhardi Munsterilta ja toimi sitten saarna-apulaisena Turussa 1714–1717 sekä informaattorina Turun katedraalikoulussa 1716. Hänestä tuli Maskun pitäjänapulainen Vahdolla vuonna 1718 ja nimitys vahvistettiin 1722.

Immenius piti päiväkirjaa isonvihan ajalta aina vuoteen 1735 saakka ja päiväkirja on julkaistu suomeksi käännettynä vuonna 2004.

Immenius oli naimisissa vuodesta 1715 Maria Mattsdotter Hollon kanssa. Heidän poikiaan olivat Vahdon pitäjänapulaisena isänsä jälkeen ollut Johan Immenius (1717–1774) ja Eckerön kappalainen Isak Immenius (1731–1767). Immeniuksen veli oli Kalvolan kirkkoherra Sigfrid Immenius (1675–1756).

## Kirjallisuutta
* *Jakob Immeniuksen päiväkirja : Vahdon kappelin apulaisen muistiinpanot isonvihan ajalta aina vuoteen 1735* ; ruotsinkielestä kääntänyt ja selityksin varustanut Turkka Myllykylä, valokuvat Tuomas Myllykylä. Turkka Myllykylä, Turku 2004

## Lähteet
Kevätkääryle

**Kevätkääryle** tai **kevätrulla** on aasialaisperäinen alkuruoka, jossa on riisijauhosta valmistetun taikinan sisään paistettuja vihanneksia.

Kevätkääryleitä syötiin alun perin uuden kuun juhlissa, joita vietettiin kevääntulon kunniaksi. Kevätkääryleistä on lukuisia erilaisia mukaelmia Kaakkois-Aasian maissa.

## Lähteet

## Aiheesta muualla
Amalia von Hatzfeld

**Amalia von Hatzfeld**, (n. 1560 – 23. elokuuta 1628) oli ruotsalainen kreivitär, hovineiti ja käskynhaltija. Hän oli Raaseporin kreivikunnan käskynhaltijana Suomessa 1600–1607.

Amalia von Hatzfeld oli Vilhelm von Hatzfeldin ja Sibylla von Rodenhausenin tytär. Hän oli hovineiti herttuatar Maria av Pfalzin luona. Hän avioitui 3. syyskuuta 1592 Nyköpingin linnassa kreivi Mauritz Stensson Leijonhufvudin kanssa ja sai hänen kanssaan tyttären Ebba Mauritzdotter Lewenhauptin.

Raaseporin kreivikunnan hallinta siirtyi Mauritz Leijonhufvudille vuonna 1600 Mauritzin vanhimman veljen Axel Stensson Leijonhufvudin menetettyä sen lopullisesti kruunulle. Mauritzin kuoltua se annettiin luovutusmaksua vastaan Axelin pojalle Sten Axelsson Leijonhufvudille.

Amalia von Hatzfeld haudattiin 20. helmikuuta 1629 Mauritz Stensson Leijonhufvudin kryptaan Örebrossa.

## Lähteet
* 
* 
* 
### Viitteet
Demon Days

__NOTOC__
**Demon Days** on Gorillazin toinen studioalbumi, joka julkaistiin 24. toukokuuta 2005.

Albumi debytoi Suomen virallisen listan sijalla 10, ja pysyi listalla yhteensä 13 viikkoa.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Allmusic: 
* Desibeli.net: 
* Entertainment Weekly: B
* Metacritic: 82/100
* Rolling Stone: 
* Soundi: 

## Lähteet
Gorillaz (albumi)

**Gorillaz** on Gorillazin ensimmäinen studioalbumi, joka julkaistiin 26. maaliskuuta 2001.

Albumi ylsi Suomen virallisen listan sijalle 7, ja se pysyi listalla yhteensä 16 viikkoa.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Allmusic: 
* Desibeli.net: 
* Metacritic: 71/100
* Pitchfork Media: 7.0/10
* Rolling Stone: 
* Soundi: 

## Lähteet
Yu Shan

**Yushan** () on Taiwanin korkein vuori ja neljänneksi korkein saarella sijaitseva vuori. Vuoren korkeus on 3&nbsp;952 metriä merenpinnan yläpuolella. Se sijaitsee Yushanin kansallispuistossa.

## Lähteet
Timotheus Wahlberg

**Timotheus Wahlberg** (2. toukokuuta 1791 Askola – 26. helmikuuta 1833 Hartola) oli suomalainen kappalainen ja päiväkirjanpitäjä.

Wahlbergin vanhemmat olivat Vahjärven Nokian talollinen Askolasta, lautamies Matts Jakobsson (k. 1813) ja Katarina Tomasdotter. Hän kävi Porvoon pedagogiota ja Porvoon lukiota ja pääsi ylioppilaaksi Turussa 1813. Hänet vihittiin papiksi Porvoon hiippakunnassa 1814.

Wahlberg oli Hartolassa Kustaa Aadolfin seurakunnan kirkkoherran apulaisena vuodesta 1814 ja kappalaisena vuodesta 1819. Hartolan seurakunta oli itsenäistynyt 1784 omaksi kirkkoherraseurakunnaksi ja Ruotsin kuningas Kustaa III oli nimennyt sen poikansa Ruotsin kruununprinssin mukaan. Kustaa Aadolfin seurakunta -nimeä käytettiin aina 1800-luvun lopulle saakka.

Lolan Björkman löysi kesällä 2001 Kruunupyyn kansankorkeakoulun kirjastosta kolme Wahlbergin vuosina 1818–1820 pitämää päiväkirjaa. Björkmanin toimittamat päiväkirjat julkaistiin vuonna 2004 nimellä *Ingen ro hade mitt hjerta*.

Wahlberg oli naimisissa 1824–1825 Kristina Elisabet Östergrenin (k. 1825) kanssa. Heidän tyttärensä Karolina Elisabet Wahlberg (k. 1907) oli naimisissa Juvan kappalaisen Adam Sallménin (1800–1863) kanssa.

## Kirjallisuutta
* *Ingen ro hade mitt hjerta... : prästen Timotheus Wahlbergs dagböcker 1818-1820* ; redigerad och med förord av Lolan Björkman samt med kommentar av Birgitta Stjernvall-Järvi. Sahlgren, Otalampi 2004 

## Lähteet
Pulkajärvi

**Pulkajärvi**  on Pirkanmaalla Pirkkalan Keskisenkulmalta sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pulkajärvi on osa Sikojoen valuma-aluetta.

## Maantietoa
Järvi on 750 metriä pitkä, 300 metriä leveä ja sen pinta-ala on 13 hehtaaria. Järvi sijaitsee eteläisen Pirkkalan erämaa-alueella laajan painauman pohjukassa. Järveen laskee vain yksi mökin ympärille kaivettu suo-oja. Järven laskuoja lähtee pohjoisrannasta ja juoksee vajaa 600 metriä luoteeseen 14 metriä alempana olevaan Keskisenjärveen. Järven rantaviivan pituus on 2,0 kilometriä. Rannat ovat pääasiassa jyrkähköä moreenimaastoa, joka on muutamissa tasaisemmissa paikoissa soistunutta. Erikoinen paikannimi on järven länsipuolella sijaitsevalla jyrkkäreunaisella kalliolla, jota kutsutaan Tanssinkallioksi. Tasaisiin paikkoihin on rakennettu kuusi vapaa-ajan asuntoa. Niille johtaa tiet Sorkkalan Ylinenjärveltä, johon pääsee yhdystieltä 3003. Yli puolet järven rannoista kuuluvat yhtenäiseen luonnonsuojelualueeseen. Se alkaa 200 metrin päässä kulkevalta Lempäälän rajasta ja ulottuu myös järven pohjoispuolelle Tanilankalliolle asti.

## Vedenlaatu
Järven vedenlaatua on tutkittu vuosina 1977, 1988, 1993, 1995, 1996, 2005, 2010 ja 2015. Järven vedenväri on lievästi ruskeaa, koska siihen on liuennut hieman humusta. Vesi on kuitenkin kirkasta. Järven pintaveden happamuustaso on normaali ja järven puskurikyky happamoitumista vastaan on tyydyttävä. Pohjan lähellä vesi on lievästi hapanta siellä tapahtuvan hajotustoiminnan vuoksi. Vesi lämpötilakerrostuu kesäisin ja talvisin. Talvella happivajetta esiintyy yleensä alusvedessä. Kesällä happivaje on voimakkaampaa yli 5 metrin syvyydessä. Heikoin tilanne syntyi kesällä 2005, jolloin täydellinen happikato syntyi juuri yli 5 metrin syvyyteen. Pohjan läheisyydessä hapettomuus aiheuttaa pohjan sedimenttien ravinteiden ja metallien liukenemisen takaisin veteen. Kesällä 2015 tilanne oli parempi ja tilannetta voidaan pitää tyydyttävänä. Veden ravinnepitoisuudet ovat karuille järville ominaiset. Vähäinen ravinnepitoisuus on pitänyt levien määrät alhaisina. Kuitenkin klorofyllipitoisuudet ovat kohonneet reheville järville ominaisiksi. Leväongelmat ovat kuitenkin pienet verrattuna Ylinenjärvessä ja Keskinenjärvessä. Pulkajärvi soveltuu hyvin virkistyskäyttöön.

## Historiaa
Vuonna 1855 julkaistussa Kalmbergin kartastossa järven nimi kirjoitettiin pelkästään ”Pukkajärvi”. Järvi oli tuolloin autio eikä kartturi tiennyt alueen soista mitään.

Pulkajärvi on säilynyt erämaajärvenä pitkään ja vielä vuoden 1961 peruskartassa järvellä ei näy raskasta ihmistoimintaa. Vuoden 1975 kartassa uutta onkin Keskisenkulmalle ja siitä koilliseen kulkeva tie, jonka varrelle aivan Pulkajärven pohjoispuolelle on perustettu kaatopaikka. Samassa kartassa on järvelle ilmaantunut neljä vapaa-ajan asuntoa, vaikka järvelle ei johda vielä tietäkään. Vuonna 1980 kartassa näkyy laajentuneen kaatopaikan viereen rakennettu tie Lempäälän Asemankylän suuntaan. Vasta tämän jälkeen rakennettiin tiet järven vapaa-ajan asunnoille Ylinenjärveltä.

## Lähteet
Fort Lauderdalen isku 2017

**Fort Lauderdalen lentokenttäammuskelu** tapahtui 6. tammikuuta 2017 Floridan Fort Lauderdalessa, Yhdysvalloissa, kun mieshenkilö avasi lentokentällä tulen ihmisjoukkoa kohti. Viisi ihmistä kuoli ja kahdeksan loukkaantui. Myöhemmin tarkennettiin että ampuja oli 26-vuotias Esteban Santiago. Hänet on otettu kiinni.

## Lähteet
Maija Åkerlund

**Maria Elisabeth ”Maija” Åkerlund** (21. maaliskuuta 1888 – 23. marraskuuta 1972 Helsinki) oli suomalainen yritysjohtaja, joka toimi Nuorten Naisten Kristillisen liiton toimitusjohtajana vuosina 1926–1956. Hän oli aikansa harvoja naisia, jotka pääsivät yritysten ja organisaatioiden johtotehtäviin. 

Åkerlund valmistui ylioppilaaksi Helsingin yliopistoon johtavan suomalaisen tyttökoulun jatkoluokalta (nyk. Sibelius-lukio). Valmistuttuaan hänen ensimmäinen työpaikkansa oli kelloliike Erik Aikala Oy 1915–1918, jossa hän toimi prokuristina. Aikalan jälkeen seurasi työpaikka Pohjolan Vakuutusyhtiössä (nyk. OP-Pohjola), jossa toimi 1919–1926 prokuristina (talousjohtajana). Seuraavaksi hänet kutsuttiin johtamaan NNKY:n liiton liiketoimia, jossa viihtyi toimitusjohtajana 1926–1956 eläkkeelle lähtöönsä saakka. NNKY:n liitolla oli vuonna 1926 suunnitteilla oma toimitila Helsingin keskustaan. Rakennus valmistui 1928 Åkerlundin johdolla osoitteeseen Pohjoinen Rautatienkatu 23. NNKY-liiton tilojen lisäksi rakennukseen tulivat asuntola Hospiz myöhemmin nimellä Hotelli Helka, ravintola, kahvila, leipomo ja vuoteen 1972 saakka toiminut lasten päiväkoti. Toisen maailmansodan aikaan 1944-46 hän toimi myös Suomen NNKY liitto ry:n hallituksen jäsenenä.

Åkerlundin harrastuksia olivat koristemaalaus, vaeltaminen Sveitsin vuorilla ja ryhmäkokousten pito kesäpaikassaan Kangasalla. Hän käytti usein puhuttelunimenään Maijaa ristimänimensä Maria Elisabethin sijaan.

Maijan veljen lapsenlapsenlapsi on Helsingin Koomisen Oopperan johtaja Laura Åkerlund.

## Lähteet
* NNKY-rakennuksen historiaa  
* Antikainen, Marjo-Riitta: *Suuri sisarpiiri: NNKY-liike Suomessa 1890-luvulta 1990-luvulle*. Helsinki: Suomalaisen Kirjallisuuden Seura, 2006. .

### Viitteet
Luettelo skeletonin olympiamitalisteista

Skeleton on ollut talviolympialaisten kisaohjelmassa vuoden 2002 talviolympialaisista lähtien. Tätä ennen se oli ollut ohjelmassa vuosien 1928 ja 1948 talviolympialaisissa. Lajin menestynein maa olympialaisissa on Yhdysvallat.

## Miesten skeleton

## Naisten skeleton

## Lähteet
Sing

**Sing** on vuonna 2016 ensi-iltansa saanut yhdysvaltalainen animaatioelokuva, jonka on ohjannut ja käsikirjoittanut Garth Jennings. Elokuvassa on myös hahmojen englanninkielisten ääninäyttelijöiden, kuten Tori Kellyn (Meena), Taron Egertonin (Johnny), Scarlett Johanssonin (Ash), Seth McFarlanen (Mike), Reese Witherspoonin ja hänen duoparinsa Nick Krollin (Gunnar), esittämää musiikkia.

24. kesäkuuta 2021 julkaistiin elokuvan jatko-osan traileri. Elokuva on nimeltään ''Sing 2'' ja se sai ensi-iltansa Suomessa 22. joulukuuta 2021.

## Ääninäyttelijät

## Arvioita
*[[Helsingin Sanomat|Helsingin Sanomien]]* Anna Möttölän mielestä *Sing* ei ole toteutukseltaan erityisen omaperäinen, mutta se on hyväntuulinen ja täynnä laulun riemua. *[[Turun Sanomat|Turun Sanomien]]* Päivi Valotien mukaan *Sing* lainaa juonikuvioihinsa ja hahmoihinsa aineksia tositelevision kykykisoista ja klassisesta backstage-musikaalista, jossa lavan tapahtumien lisäksi seurataan myös kuhinaa kulisseissa. Kierrätetyistä ideoista on hänestä saatu aikaan mukavasti toimiva hyvän mielen musiikkielokuva.

## Kappaleet
* "I'm still standing" – Taron Egerton (alkuperäinen versio Elton John)
* "Set it all free" – Scarlett Johansson
* "Don't you worry bout a thing" –Tori Kelly (alkuperäinen versio Stevie Wonder)
* "Shake It Off" – Reese Witherspoon and Nick Kroll (alkuperäinen versio Taylor Swift)
* "Hallelujah" – Tori Kelly (alkuperäinen versio Leonard Cohen)

## Lähteet

## Aiheesta muualla
*
Renaissance (Village Peoplen albumi)

__NOTOC__
**Renaissance** on Village Peoplen seitsemäs studioalbumi, joka julkaistiin vuonna 1981. 

Musiikkikriitikko Stephen Thomas Erlewine kuvasi albumia "yksinkertaisesti hämmennyksen aiheuttajaksi, jonka ei olisi koskaan pitänyt nähdä päivänvaloa". Petollisesta imagosta huolimatta albumilla ei ole musiikillisesti mitään tekemistä New Romantic -tyylisuunnan kanssa. 

Albumin viimeinen kappale "Food Fight" on poikkeus Village Peoplen tuotannossa; se on yhtyeen viimeinen yritys hyötyä punk-yleisöstä. Kappaletta, jonka David Hodo lauloi, on kuvattu fake punkin mestariteokseksi ja yhtä hyväksi kuin mitä Plastic Bertrand tai Alberto y Lost Trios Paranoias koskaan julkaisivat. Musiikillisesti "Food Fightissa" voi kuulla samoja elementtejä kuin Devon tai The Dickiesin musiikissa.

## Kappaleet
# 
# 
# 
# 
# 
# 
# 
# 

## Kokoonpano
* Glenn Hughes – nahkamies
* Ray Simpson – poliisi
* David Hodo – rakennusmies
* Jeff Olson – cowboy
* Felipe Rose – intiaani
* Alex Briley – sotilas

## Arvostelut
* Allmusic: 

## Lähteet
* Christopher Bickel @ Dangerousminds.net 

### Viitteet
Luettelo yhdistetyn olympiamitalisteista

**[[Yhdistetty|Pohjoismainen yhdistetty]]** on ollut talviolympialaisten kisaohjelmassa ensimmäisistä talviolympialaisista, vuodesta 1924 lähtien. Menestynein maa yhdistetyn olympiakilpailuissa on Norja.

## Normaalimäki

## Suurmäki

## Sprintti

## Joukkuekilpailu

## Lähteet
Kakodyylioksidi

**Kakodyylioksidi** eli **tetrametyylidiarsiinioksidi** (C4H12As2O) on arseenin organometalliyhdiste. Kakodyylioksidi on yksi ensimmäisiä syntetisoituja organometalliyhdisteitä.

## Ominaisuudet
Huoneenlämpötilassa kakodyylioksidi on väritöntä nestettä. Yhdiste liukenee vähäisessä määrin veteen ja paremmin etanoliin tai dietyylieetteriin. Kakodyylioksidilla on erittäin voimakas ja epämiellyttävä valkosipulia muistuttava haju. Yhdiste on myrkyllistä ja ärsyttää voimakkaasti silmiä ja hengitysteitä ollen muun muassa lakrymaattori eli kyynelvuotoa aiheuttava yhdiste. Kakodyylioksidi voidaan hapettaa kakodyylihapoksi ja se muodostaa eräiden siirtymämetallikompleksien kanssa organometalliyhdisteitä. Se reagoi myös halogeenien ja syanidien kanssa muodostaen halogenoituja ja syanoryhmiä sisältäviä yhdisteitä.

## Historiaa
Ensimmäisen kerran kakodyylioksidia valmisti ranskalainen kemisti Louis Claude Cadet de Gassicourt vuonna 1760 kuumentamalla arseenitrioksidia ja kaliumasetaattia. Näin muodostui seos, joka sisälsi kakodyylioksidin lisäksi myös kakodyyliä ja muita metyloituja arseeniyhdisteitä. Yhdisteen kaavan selvitti Robert Bunsen 1840-luvulla. Bunsen ja Jöns Jacob Berzelius katsoivat kakodyylioksidin olevan niin kutsutun dimetyyliarsiini- eli kakodyyliradikaalin oksidi.

## Lähteet
Lovise Heimdal

**Lovise Heimdal** (s. 17. syyskuuta 1995) on norjalainen maastohiihtäjä. Hänen seuransa on Bardu IL Ski.

Heimdal kilpaili maailmancupissa ensimmäisen kerran 7. helmikuuta 2016 Oslossa 30 kilometrin perinteisen hiihtotavan kilpailussa, jonka hän keskeytti.

Skandinavia Cupissa Heimdal kilpaili ensimmäisen kerran 15. joulukuuta 2012 Sjusjøenissa ollen vapaan hiihtotavan sprintissä 95:s. Seuraavan Skandinavia Cupin kilpailunsa hän hiihti lähes kolme vuotta myöhemmin 11. joulukuuta 2015 Vuokatissa ollen kymmenen kilometrin perinteisen hiihtotavan kilpailussa 23:s saavuttaen ensimmäiset cup-pisteensä. Parhaimmillaan Heimdal on ollut kuudes Lillehammerissa viiden kilometrin vapaan hiihtotavan kilpailussa 10. joulukuuta 2016.

Heimdal oli mukana nuorten MM-kilpailuissa Val di Fiemmessä 2014, jossa hän hiihti pronssille sijoittuneessa viestijoukkueessa yhdessä Ingeranne Strøm Nakstadin, Tiril Udnes Wengin ja Lotta Udnes Wengin kanssa. Ainoalla henkilökohtaisella matkallaan yhdistelmäkilpailussa Heimdal oli 36:s.

NM-kilpailuissa Heimdal on ollut parhaimmillaan seitsemäs yhdistelmäkilpailussa Gålåssa 2014.

## Lähteet